KLASA: 003-06/16-01/10

URBROJ: 2178/01-06-01-16-01

Slav.Brod, 22. prosinca 2016.

.

##### IZVOD IZ Z A P I S N I K A

**SA 27. SJEDNICE ŠKOLSKOG ODBORA**

Sjednica je održana 21. prosinca 2016. godine s početkom u 12,30 sati.

**Nazočni**: Marija Gašparac, Ina Babić, Tihomir Jurišić, Ivančica Vlainić-Kraljik, Zlatko Bagarić – ravnatelj i Jadranka Lamešić – tajnica.

**Nisu nazočni**: Nikola Romanić i Pamela Kovačević

Uz poziv za sjednicu članovima Školskog odbora putem e-maila i pošte dostavljen je zapisnik s 26. sjednice školskog odbora.

Predsjedavateljica Školskog odbora, na početku je pozdravila sve nazočne, utvrdila kvorum za donošenje punovažnih odluka i predložila sljedeći dnevni red na raspravu i usvajanje.

**D n e v n i r e d**

1. Verifikacija zapisnika s prethodne sjednice
2. Odluka o raspisivanju natječaja za ravnatelja
3. Pravilnik o zaštiti na radu – usvajanje
4. Pravilnik o zaštiti od požara – usvajanje
5. Financijski plan od 2017. do 2019. godine - usvajanje
6. Razno

Ad 1.) Članovi nisu imali primjedaba, te jednoglasno prihvaćaju zapisnik s prošle sjednice.

Ad2.) Školski odbor jednoglasno donosi Odluku o raspisivanju natječaja za izbor i imenovanje ravnatelja Osnovne škole Ivan Goran Kovačić, Slavonski Brod koja je sastavni dio ovog zapisnika.

Ad 3.) Donosi se Odluka o usvajanju Pravilnika o zaštiti na radu koji stupa na snagu danom objave na oglasnoj ploči.

Ad 4.) Donosi se odluka o usvajanju Pravilnika o zaštiti od požara koji stupa na snagu danom objave na oglasnoj ploči.

Ad 5.) Donosi se Odluka o usvajanju Financijskog plana za razdoblje 2017. s projekcijama za 2018. i 2019. godinu. *( Odluka - u privitku Zapisnika)*

Ad 6.) Ravnatelj škole ukratko je izvijestio nazočne s događanjima od prethodne sjednice školskog odbora:

* Udruga ženske rekreacije koja je u osnovanju, a jedan od osnivača je i učiteljica TZK-a OŠ “Ivan Goran Kovačić” Mirna Matej-Švaganović podnijela je zamolbu za besplatnim korištenjem sportske dvorane 18. veljače 2017. godine. Dvorana bi se koristila za održavanje odbojkaškog turnira na kojem će sudjelovati ekipe iz četiri županije (Vukovarsko-srijemske, Požeško-slavonske, Brodsko-posavske i Osječko-baranjske).

Članovi Školskog odbora jednoglasno donose odluku o besplatnom ustupanju sportske dvorane za održavanje turnira u odbojci. Odluka se dostavlja na prethodnu suglasnost Gradu Slavonski Brod.

* Temeljem preporuke Ministarstva znanosti i obrazovanja vezano uz Odluku o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2016./2017., a u suglasnosti s ostalim školama na području Grada i Županije ravnatelj predlaže Školskom odboru donošenje odluke o nenastavnim danima 12. i 13. siječnja 2017. godine. Prema Odluci drugo obrazovno razdoblje umjesto 12. siječnja započeti će 16. siječnja 2017. godine. Školski odbor jednoglasno donosi Odluku o izmjeni kalendara rada Škole.
* Ravnatelj škole Zlatko Bagarić upoznao je prisutne s provedbom natječaja za primanje učitelja na stručno osposobljavanje za rad bez zasnivanja radnog odnosa. Natječaj je proveden za učitelja razredne nastave – 2 izvršitelja, učitelja hrvatskoga jezika – 1 izvršitelj i učitelja kemije – 1 izvršitelj.
* Ravnatelj je izvijestio članove Školskog odbora o provedenoj nabavi računala (15 komada) od strane Grada za potrebe informatičke učionice. Računala su kupljena sredstvima koja su ušteđena u potrošnji energenata tijekom 2016. Godine. Isporuka i montaža navedenoga dogovorena je za 10. siječnja 2017. godine.
* Ravnatelj je informirao Školski odbor o posjeti školi učiteljice iz Finske, Tine Kivinen koja je upoznala učenike 8.a razreda sa značajkama finskog obrazovnog sustava.

Ravnatelj je dogovorio nastavak suradnje sa gospođom Kovinen.

Ovim je dnevni red iscrpljen i sjednica je završila u 14,30 sati.

Zapisničar: Predsjednica Školskog odbora:

Jadranka Lamešić Ivančica Vlainić-Kraljik